title: 2014/7/EÚ: Rozhodnutie Rady z  5. decembra 2013 o podpise v mene Únie a predbežnom vykonávaní protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na strane druhej o Rámcovej dohode medzi Európskou úniou a Gruzínskom o všeobecných zásadách účasti Gruzínska na programoch Únie

text:
                  11.1.2014

                  SK

                  Úradný vestník Európskej únie

                  L 8/1

         ROZHODNUTIE RADY
         z 5. decembra 2013
         o podpise v mene Únie a predbežnom vykonávaní protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na strane druhej o Rámcovej dohode medzi Európskou úniou a Gruzínskom o všeobecných zásadách účasti Gruzínska na programoch Únie
         (2014/7/EÚ)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 212 v spojení s článkom 218 ods. 5,
         so zreteľom na návrh Európskej komisie,
         keďže:

                     (1)

                     Rada 18. júna 2007 oprávnila Komisiu, aby rokovala o Protokole k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na strane druhej (1) o rámcovej dohode medzi Európskou úniou a Gruzínskom o všeobecných zásadách účasti Gruzínska na programoch Únie (ďalej len „protokol“).

                     (2)

                     Tieto rokovania sa uzavreli.

                     (3)

                     Cieľom protokolu je stanoviť finančné a technické pravidlá, ktoré umožnia Gruzínsku zúčastniť sa na určitých programoch Únie. Horizontálny rámec, ktorý sa ustanovuje protokolom, predstavuje opatrenie zamerané na hospodársku, finančnú a technickú spoluprácu, ktoré umožňuje prístup k pomoci poskytovanej Úniou na základe programov Únie, a to predovšetkým finančnej pomoci. Tento rámec sa vzťahuje len na tie programy Únie, v súvislosti s ktorými príslušné základné právne akty stanovujú možnosť Gruzínska zúčastniť sa. Podpísanie a predbežné vykonávanie protokolu preto neznamená vykonávanie právomocí v rámci rôznych sektorálnych politík, ktoré sa sledujú týmito programami; tieto právomoci sa vykonávajú pri zriaďovaní programov.

                     (4)

                     Protokol by sa mal podpísať v mene Únie a mal by sa predbežne vykonávať do ukončenia postupov potrebných na jeho uzavretie,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na strane druhej o rámcovej dohode medzi Európskou úniou a Gruzínskom o všeobecných zásadách účasti Gruzínska na programoch Únie (ďalej len „protokol“) s výhradou uzavretia uvedeného protokolu.
            Text protokolu je pripojený k tomuto rozhodnutiu.

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie.

            Článok 3
            Protokol sa predbežne vykonáva od dátumu jeho podpisu (2) do ukončenia postupov potrebných na jeho uzavretie.

            Článok 4
            Toto rozhodnutie nadobúda účinnosť dňom jeho prijatia.

            V Bruseli 5. decembra 2013

                  Za Radu

                  predseda

               D. A. BARAKAUSKAS

            (1)  Ú. v. ES L 205, 4.8.1999, s. 3.

            (2)  Dátum podpisu protokolu uverejní Generálny sekretariát Rady v Úradnom vestníku Európskej únie.


title: 2013/18/EÚ: Rozhodnutie Európskeho parlamentu a Rady z  12. decembra 2012 o použití Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2012/005 SE/Saab, Švédsko)

text:
               12.1.2013

               SK

               Úradný vestník Európskej únie

               L 8/17

         ROZHODNUTIE EURÓPSKEHO PARLAMENTU A RADY
   z 12. decembra 2012
   o použití Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2012/005 SE/Saab, Švédsko)
   (2013/18/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (ďalej len „EGF“) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce.

               (2)

               Medziinštitucionálna dohoda zo 17. mája 2006 umožňuje použitie EGF v rámci ročného stropu vo výške 500 miliónov EUR.

               (3)

               Švédsko podalo 25. mája 2012 žiadosť o použitie EGF v súvislosti s prepúšťaním v spoločnosti Saab Automobile SA, v jednej jeho dcérskej spoločnosti a u 16 jeho dodávateľov a do 20. augusta 2012 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 5 454 560 EUR.

               (4)

               EGF by sa mal preto použiť s cieľom poskytnúť finančný príspevok v súvislosti so žiadosťou Švédska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2012 sa použije Európsky fond na prispôsobenie sa globalizácii s cieľom poskytnúť sumu 5 454 560 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 12. decembra 2012

            Za Európsky parlament

            predseda

         M. SCHULZ

            Za Radu

            predseda

         A. D. MAVROYIANNIS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie Rady z 12. decembra 2014 , ktorým sa prijíma pozícia Rady k návrhu opravného rozpočtu Európskej únie č. 8 na rozpočtový rok 2014

text:
               20.12.2014

               SK

               Úradný vestník Európskej únie

               C 461/20

         ROZHODNUTIE RADY
   z 12. decembra 2014,
   ktorým sa prijíma pozícia Rady k návrhu opravného rozpočtu Európskej únie č. 8 na rozpočtový rok 2014
   (2014/C 461/12)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

               —

               rozpočet Únie na rozpočtový rok 2014 sa s konečnou platnosťou prijal 20. novembra 2013 (2),

               —

               Komisia 28. novembra 2014 predložila návrh obsahujúci návrh opravného rozpočtu č. 8 k všeobecnému rozpočtu na rozpočtový rok 2014,

               —

               vzhľadom na skutočnosť, že návrh opravného rozpočtu č. 8 k všeobecnému rozpočtu na rok 2014 sa musí prijať bezodkladne, je v súlade s článkom 3 ods. 3 rokovacieho poriadku Rady odôvodnené skrátiť osemtýždňovú lehotu potrebnú na informovanie národných parlamentov, ako aj desaťdňovú lehotu potrebnú na zaradenie bodu do predbežného programu rokovania Rady v zmysle článku 4 protokolu č. 1,

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 8 na rozpočtový rok 2014 sa prijala 12. decembra 2014.
   Úplné znenie je k dispozícii na nahliadnutie alebo stiahnutie na internetovej stránke Rady: http://www.consilium.europa.eu/

      V Bruseli 12. decembra 2014

            Za Radu

            predsedníčka

         S. GIANNINI

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 51, 20.2.2014, s. 1, s korigendami v Ú. v. EÚ L 111, 15.4.2014, s. 96, Ú. v. EÚ L 124, 25.4.2014, s. 30 a v Ú. v. EÚ L 322, 7.11.2014, s. 1.


title: 2005/313/: Rozhodnutie Dozorného orgánu EZVO č. 313/05/COL zo 7. decembra 2005 , ktorým sa po päťdesiaty druhýkrát menia a dopĺňajú Procesné a hmotné pravidlá v oblasti štátnej pomoci

text:
               23.11.2006

               SK

               Úradný vestník Európskej únie

               L 324/32

      ROZHODNUTIE DOZORNÉHO ORGÁNU EZVO
   č. 313/05/COL
   zo 7. decembra 2005,
   ktorým sa po päťdesiaty druhýkrát menia a dopĺňajú Procesné a hmotné pravidlá v oblasti štátnej pomoci
   DOZORNÝ ORGÁN EZVO (1),
   SO ZRETEĽOM NA Dohodu o Európskom hospodárskom priestore (2), najmä na jej články 61 až 63 a protokol 26,
   SO ZRETEĽOM NA Dohodu medzi štátmi EZVO o zriadení dozorného orgánu a súdneho dvora (3), najmä na jej článok 24, článok 5 ods. 2 písm. b) a článok 1 v časti I protokolu 3,
   KEĎŽE podľa článku 24 Dohody o dozore a súde, Dozorný orgán uvedie do platnosti ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) dohody o dozore a súde Dozorný orgán vydá oznámenia alebo usmernenia o záležitostiach zaoberajúcich sa dohodou o EHP, ak táto dohoda alebo dohoda o dozore a súde to výslovne tak ustanovuje alebo ak Dozorný orgán to považuje za potrebné,
   PRIPOMÍNAJÚC procesné a hmotné pravidlá v oblasti štátnej pomoci (4) prijaté 19. januára 1994 Dozorným orgánom (5),
   KEĎŽE pravidlá zodpovedajúce rámcu Spoločenstva pre štátnu pomoc na krátkodobé poistenie (6) vývozných úverov boli začlenené do kapitoly 17A usmernení o štátnej pomoci (7),
   KEĎŽE lehota platnosti kapitoly 17A usmernení o štátnej pomoci uplynula 31. decembra 2005,
   KEĎŽE Európska komisia ešte pred koncom roka 2005 prijme zmeny a doplnenia súvisiace s rámcom Spoločenstva pre štátnu pomoc na krátkodobé poistenie vývozných úverov,
   KEĎŽE, podľa bodu II pod nadpisom „VŠEOBECNÉ“ na konci prílohy XV k Dohode o EHP má Dozorný orgán po konzultácii s Európskou komisiou prijať akty zodpovedajúce aktom, ktoré prijala Európska komisia,
   KEĎŽE Dozorný orgán nebude môcť z dôvodu časového obmedzenia prijať do konca roka 2005 podobné zmeny a doplnenia v kapitole 17A usmernení o štátnej pomoci, ktoré by zodpovedali zmenám a doplneniam vykonaným v Spoločenstve,
   KEĎŽE Dozorný orgán je za takýchto okolností toho názoru, že, s cieľom vyhnúť sa vzniku „právneho vákua“ v dôsledku vypršania platnosti kapitoly 17A usmernení o štátnej pomoci, je žiadúce predĺžiť platnosť kapitoly 17A do 30. júna 2006 alebo pokiaľ Dozorný orgán neprijme akékoľvek zmeny alebo nové usmernenia pokiaľ ide o krátkodobé poistenie vývozných úverov, podľa toho, čo nastane skôr,
   PO konzultácii s Európskou komisiou,
   PRIPOMÍNAJÚC že Dozorný orgán túto vec konzultoval s členskými štátmi EZVO v listoch zaslaných Islandu, Lichtenštajnsku a Nórsku 11. novembra 2005,
   PRIJAL TOTO ROZHODNUTIE:

               1.

               Prvá veta odseku 14 v oddieli 17A.4 usmernení o štátnej pomoci, krátkodobé poistenie vývozných úverov, sa týmto nahrádza novou vetou, ktorá znie takto:
               „Tieto pravidlá sa uplatňujú od 1. júna 1998 do 30. júna 2006 alebo pokiaľ Dozorný orgán neprijme akékoľvek zmeny alebo nové usmernenia pokiaľ ide o krátkodobé poistenie vývozných úverov, podľa toho, čo nastane skôr“.

               2.

               Štáty EZVO budú o tomto rozhodnutí informované listom, ktorý bude obsahovať kópiu tohto rozhodnutia.

               3.

               Európskej komisii sa informácie poskytnú, v súlade s písm. d) protokolu 27 Dohody o EHP, prostredníctvom kópie tohto rozhodnutia.

               4.

               Toto rozhodnutie sa uverejní v časti EHP a v dodatku EHP Úradného vestníka Európskej únie.

      V Bruseli 7. decembra 2005

            Za Dozorný orgán EZVO

         Einar M. BULL

            predseda

         Kurt JÄGER

            člen kolégia

      (1)  Ďalej len „Dozorný orgán“.

      (2)  Ďalej len „Dohoda o EHP“.

      (3)  Ďalej len „Dohoda o dozore a súde“.

      (4)  Ďalej len „usmernenia o štátnej pomoci“.

      (5)  Pôvodne uverejnené v Ú. v. ES L 231, 3.9.1994 a v jeho dodatku EHP č. 32 v ten istý deň. Aktualizovaná verzia usmernení o štátnej pomoci je dostupná na tejto internetovej stránke Dozorného orgánu: www.eftasurv.int

      (6)  Oznámenie Komisie členským štátom podľa článku 93 ods. 1 Zmluvy o ES o uplatňovaní článkov 92 a 93 zmluvy na krátkodobé poistenie vývozných úverov (Ú. v. ES C 281, 17.9.1997, s. 4), ktoré Komisia zmenila a doplnila v roku 2001 (Ú. v. ES C 217, 2.8.2001, s. 2) a v roku 2004 (Ú. v. EÚ C 307, 11.12.2004, s. 12).

      (7)  Kapitola 17A bola opätovne prijatá rozhodnutím Dozorného orgánu č. 144/05/COL (Ú. v. EÚ L 294, 10.11.2005, s. 9).


title: Rozhodnutie Rady z  1. decembra 2009 o podmienkach zamestnávania generálneho tajomníka Rady Európskej únie

text:
               9.12.2009

               SK

               Úradný vestník Európskej únie

               L 322/38

      ROZHODNUTIE RADY

   z 1. decembra 2009
   o podmienkach zamestnávania generálneho tajomníka Rady Európskej únie
   (2009/912/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 243,
   keďže je potrebné ustanoviť podmienky zamestnávania generálneho tajomníka Rady Európskej únie,
   PRIJALA TOTO ROZHODNUTIE:
   Článok 1
   Generálny tajomník Rady Európskej únie má nárok na základný plat úradníka Európskej únie v treťom stupni platovej triedy 16 vynásobený 100 %. Má nárok na rodinné prídavky a ďalšie príspevky ustanovené v Služobnom poriadku úradníkov Európskej únie (1).
   Má tiež nárok na náhradu výdavkov a sociálne zabezpečenie stanovené primerane náhrade výdavkov a sociálnemu zabezpečeniu ustanovenému v služobnom poriadku a primerane sa naňho alebo na ňu vzťahuje článok 17 prílohy VII k služobnému poriadku.
   Článok 2
   Na odmenu uvedenú v článku 1 prvom odseku sa uplatnia opravné koeficienty stanovené Radou podľa článkov 64 a 65 Služobného poriadku úradníkov Európskej únie pre úradníkov zamestnaných v Belgicku.
   Článok 3
   Generálny tajomník Rady Európskej únie má nárok na príspevok na bývanie stanovený v súlade s článkom 4 nariadenia Rady (EHS, Euratom, ESUO) č. 2290/77 z 18. októbra 1977, ktorým sa určujú platové pomery členov Dvora audítorov (2), a na dôchodkové zabezpečenie a na prechodný príspevok v prípade skončenia funkčného obdobia stanovené primerane podľa uvedeného nariadenia.
   Článok 4
   Na generálneho tajomníka Rady Európskej únie sa vzťahuje nariadenie Rady (EHS, Euratom, ESUO) č. 260/68 z 29. februára 1968, ktorým sa určujú podmienky a postup uplatňovania dane v prospech Európskych spoločenstiev (3).
   Článok 5
   Pokiaľ nie je v tomto rozhodnutí ustanovené inak, vzťahujú sa na generálneho tajomníka Rady Európskej únie články 11 až 14 a článok 17 Protokolu o výsadách a imunitách Európskej únie a všetky príslušné ustanovenia Služobného poriadku úradníkov Európskej únie s výnimkou jeho článku 52.
   Článok 6
   Toto rozhodnutie sa uplatňuje od 1. decembra 2009.
   Predseda Rady ho oznámi generálnemu tajomníkovi Rady Európskej únie.
   Toto rozhodnutie sa uverejní v Úradnom vestníku Európskej únie.

      V Bruseli 1. decembra 2009

            Za Radu

            predsedníčka

         B. ASK

      (1)  Nariadenie (EHS, Euratom, ESUO) č. 259/68 (Ú. v. ES L 56, 4.3.1968, s. 1).

      (2)  Ú. v. ES L 268, 20.10.1977, s. 1.

      (3)  Ú. v. ES L 56, 4.3.1968, s. 8.


title: Rozhodnutie Rady z 24. marca 1997 o odstránení ciel na výrobky informačných technológií

text:
Dôležité právne oznámenie

|

31997D0359

Úradný vestník L 155 , 12/06/1997 S. 0001 - 0002

		Rozhodnutie Radyz 24. marca 1997 [1]o odstránení ciel na výrobky informačných technológií(97/359/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 113 v súvislosti s článkom 228 ods. 2 prvú vetu,so zreteľom na návrh Komisie,keďže v novej transatlantickej agende prijatej na schôdzke EÚ – USA na najvyššej úrovni v Madride 13. decembra 1995 bolo rozhodnuté pokúsiť sa uzatvoriť dohodu o informačných technológiách;keďže po správach Komisie o jej prieskumných poradách s tretími krajinami Rada 16. novembra 1996 rozhodla začať rokovania s tretími krajinami s cieľom uzatvoriť dohodu o informačných technológiách (ITA);keďže 13. decembra 1996 na prvej konferencii Svetovej obchodnej organizácie v Singapure bola prijatá Ministerská deklarácia o obchode s výrobkami informačných technológií; keďže táto deklarácia stanovuje určité predbežné podmienky pre odstránenie ciel na výrobky informačných technológií; keďže tieto predbežné podmienky boli splnené;keďže Ministerská deklarácia o obchode s výrobkami informačných technológií spolu s jej prílohami a dodatkami tvorí Dohodu o obchode s výrobkami informačných technológií;keďže Svetovej obchodnej organizácii by sa mal predložiť harmonogram ES-ITA CXL, ktorý mení existujúci harmonogram spoločenstva;keďže Dohoda o obchode s výrobkami informačných technológií spolu s oznámením o jej uplatňovaní by sa mala v mene spoločenstva schváliť,ROZHODLA TAKTO:Článok 1Týmto sa v mene spoločenstva schvaľuje Dohoda o obchode s výrobkami informačných technológií spolu s oznámením o jej uplatňovaní.Text dohody a oznámenia sú pripojené k tomuto rozhodnutiu.Článok 2Ako sa vyžaduje podľa odseku 4 prílohy Ministerskej deklarácie o obchode s výrobkami informačných technológií, Rada:i) berie na vedomie, že účastníci predstavujúci približne 90 percent svetového obchodu s výrobkami informačných technológií oznámili svoj súhlas; aii) schvaľuje v mene spoločenstva požiadavky účastníkov ITA na rozčlenenie odstraňovania ciel na etapy.Článok 3Rada splnomocňuje Komisiu, aby predložila Svetovej obchodnej organizácii zmeny harmonogramu spoločenstva, ako je stanovené v harmonograme ES-IT CXL, uvedené v dohode pripojenej k tomuto rozhodnutiu.Článok 4Predseda Rady predloží v mene spoločenstva oznámenie ustanovené v ministerskej dohode.Článok 5Toto rozhodnutie sa uverejní v Úradnom vestníku Európskych spoločenstiev.V Bruseli 24. marca 1997Za RadupredsedaH. Van Mierlo[1] Úplné znenie tohto rozhodnutia zahŕňa opravy, ktoré Rada schválila 14. mája 1997.--------------------------------------------------


title: 2008/598/ES: Rozhodnutie Komisie z  25. júna 2008 , ktorým sa mení a dopĺňa rozhodnutie 2004/706/ES, pokiaľ ide o zoznam členov Európskeho fóra správy a riadenia spoločností

text:
               22.7.2008

               SK

               Úradný vestník Európskej únie

               L 193/12

      ROZHODNUTIE KOMISIE

   z 25. júna 2008,
   ktorým sa mení a dopĺňa rozhodnutie 2004/706/ES, pokiaľ ide o zoznam členov Európskeho fóra správy a riadenia spoločností
   (2008/598/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Jedným z opatrení oznámených v Akčnom pláne modernizácie obchodného práva a zlepšenia správy a riadenia spoločností (1) z mája 2003, ktorý vypracovala Komisia, bolo zriadenie Európskeho fóra správy a riadenia spoločností na základe rozhodnutia Komisie 2004/706/ES (2).

               (2)

               Cieľom Európskeho fóra správy a riadenia spoločností je podporovať identifikáciu a výmenu najlepšej praxe, ktorá existuje v členských štátoch, s cieľom zabezpečiť vysoký štandard správy a riadenia spoločností v celej Európskej únii a zároveň pôsobiť ako orgán, v rámci ktorého bude možné uvažovať, diskutovať a radiť Komisii v oblasti správy a riadenia spoločností.

               (3)

               Európske fórum správy a riadenia spoločností prispelo počas svojej trojročnej existencie významnou mierou k diskusii o správe a riadení spoločností v Európskej únii a Komisii poskytlo dôležité vstupy pre jej prácu v tejto oblasti.

               (4)

               Trojročný mandát súčasných členov sa skončil 17. októbra 2007. Podľa článku 4 rozhodnutia 2004/706/ES ostávajú členovia vo funkcii až do doby, keď sa prijme rozhodnutie o ich náhrade, resp. predĺžení ich mandátu.

               (5)

               Zoznam členov obsiahnutý v prílohe k rozhodnutiu 2004/706/ES by sa preto mal nahradiť novým zoznamom členov na ďalšie obdobie troch rokov,

         ROZHODLA TAKTO:
   Jediný článok
   Zoznam členov obsiahnutý v prílohe k rozhodnutiu 2004/706/ES sa nahrádza zoznamom uvedeným v prílohe.

      V Bruseli 25. júna 2008

            Za Komisiu

         Charlie McCREEVY

            člen Komisie

      (1)  KOM(2003) 284 v konečnom znení.

      (2)  Ú. v. EÚ L 321, 22.10.2004, s. 53.

      PRÍLOHA

                  —

                  Bistra Boeva,

                  —

                  Antonio Borges,

                  —

                  Niklas Bruun,

                  —

                  Bertrand Collomb,

                  —

                  David Devlin,

                  —

                  Jose Maria Garrido Garcia,

                  —

                  Peter Montagnon,

                  —

                  Klaus-Peter Müller,

                  —

                  Colette Neuville,

                  —

                  Roland Oetker,

                  —

                  Rolf Skog,

                  —

                  Marek Sowa,

                  —

                  Trelawny Williams,

                  —

                  Jaap Winter,

                  —

                  Eddy Wymeersch.